Ba réseaux sociaux ezali lokola mokili mosusu.
Mokili oyo ekoki kolonga moto nyonso, soki otiki yango.
Ezali na bopusi ya makasi mpenza likolo na biso bilenge, mpe nakoki kososola ntina na yango.
Awa, bilenge bazali kaka bango na bango, mpe ezali na tina te soki nini ezali kobeba na bomoi na yo.
Kasi, likama ezali ebele awa koleka ndenge tokoki mpenza koyeba.
Ba défis ezali kotambola na TikTok – oyo ekoki mpe komonana lokola bamekano ya mpiko – lokola 'Défi ya Déodorant', 'Défi
ya Cannelle' to 'Défi ya Blackout'. Ba défis wana ezali nini?
"Défi ya déodorant" ekoki mpe kobengama "défi ya kotumba", mpamba te esɛngaka komwangisa déodorant na mabɔkɔ mpe na
biteni mosusu ya nzoto kino okotumba makasi na loposo na yo.
Mokano ya komekana oyo ezali: Nani akoki kowumela koleka?
Mobeko ya "cinnamon challenge" ezali pɛtɛɛ: ozwi mwa cannelle, okotiisa yango na monoko na yo mpe okomɛla yango... Yango wana.
Na bantango mosusu, mokakatano oyo ekoki komema na kokufá motema mpe ezali mpe likama ya kokufa mpema.
"Blackout challenge" ezali lisano moko oyo moto amikangaka nkingo kino akweyi na mopepe.
Bato ebele basalaka boye mpo na motango ya ba clics, kasi mpe mpo ete ememaka oyo babengaka "kick".
Namitunaki: Mpo na nini bilenge basalaka ba défis oyo, mpo na nini basalelaka nzoto na bango makambo oyo?
Koyebana mpe likebi na internet ezali na ntina mpo na moto nyonso, boye te? Nalingi
koloba, nani alingi te ete bato ebele básepela ye?
Bato ebele bakoki mpe kozanga eyano na mikakatano, mitungisi to bobangi na bango – na likambo yango, mokili ya virtuel
epesaka nzela ya komibwaka mpe mbala mosusu ata ya kokima.
Ngai mpe nazalaka na mitungisi mpe mikakatano na ngai. Likanisi na ngai ya malamu koleka ezali ya
kotikala na makambo ya solo mpe kosilisa yango moko moko.
Oyo esalisaka ngai ezali mpe kosolola na baboti na ngai.
Oyo ezali libenga na ngai epai na bino mpe baboti na bino: bosolola, bosalisana mpe bofungolelana mitema!